Dojcsin Petár és Mátyás király a kocsmában: Egy délszláv epikus ének nyomában
Juhász Katalin, tanulmány, Doromb, 2018
Egy délszláv [szerb-horvát, macedón, bolgár] tréfás epikus ének, amely legkésőbb a hódoltság utáni betelepítések nyomán egész Dél-Magyarországon ismertté vált, napjainkban is nagy slágernek számít a Balkánon. A Mátyás királyról és Dóczy Péterről, a korhely bánról szóló dal a 19. század közepe óta jelen van a magyar műfordítói hagyományban is, mintegy bekapcsolva a délszláv dalt a magyar nemzeti mitológiába.